১৯৭৪ ঢাকা বিশ্ববিদ্যালয়ে সাত ছাত্র খুন

১৯৭৪ সালের ৪ এপ্রিল বাংলাদেশের ঢাকা বিশ্ববিদ্যালয়ের মুহসিন হলে সাত জন ছাত্রকে গুলি করে হত্যা করা হয় যা ঢাকা বিশ্ববিদ্যালয়ে সাত খুন নামে পরিচিত। প্রথম আলো পত্রিকা উল্লেখ করেছে ১৯৭১ সালের পরে এটিই সবচেয়ে রক্তক্ষয়ী হত্যাকাণ্ড। এই ঘটনায় ছাত্রলীগের সদস্য কর্তৃক নিজ দলের কর্মীদের হত্যা করা হয়েছিলো। তদন্তে ঢাকা বিশ্ববিদ্যালয়ে ছাত্র সংসদ নির্বাচনকে কেন্দ্র করে এই খুন সংঘটিত হয় বলে উল্লেখ করা হয়, তবে ছাত্রলীগ থেকে এটা সাধারণ হত্যাকাণ্ড বলে উল্লেখ করা হয়েছে।বাংলাদেশ প্রতিদিন, বৃহস্পতিবার, ২১ মে ২০১৫, চাঞ্চল্যকর সেসব খুন (১৪) মুহসীন হলের রোমহর্ষক সেই সেভেন মার্ডার। অভিযুক্তদের বিরুদ্ধে অপরাধ প্রমাণিত হওয়ায় তাদেরকে মৃত্যদন্ড দেওয়া হলেও পরবর্তীতে তা কার্যকর করা হয়নি। সরকার পক্ষ থেকে, ঢাকা বিশ্ববিদ্যালয়ের উপাচার্য, আওয়ামী লীগের সভাপতি, ডাকসুর নেতা এই হত্যাকাণ্ডের তীব্র নিন্দা জানান।

বর্ণনা
থাম্ব|১৯৭৪ সালের ৪ এপ্রিল, ঢাকা বিশ্ববিদ্যালয়ের মুহসীন হলে সংঘটিত সাত খুনের খবর ৬ এপ্রিল তারিখে দৈনিক পূর্বদেশ পত্রিকায় সবিস্তারে প্রকাশিত হয়েছিল।

উক্ত রাতে ২৫-৩০ জন সশস্ত্র ছাত্রলীগ কর্মী সূর্যসেন হলের ছয়তলায় প্রবেশ করে। সেখানের ৬৩৫ নং কক্ষ থেকে ৪ জন এবং ৬৪৮ নং কক্ষ থেকে ৪ জনকে অস্ত্রের মুখে ঘুম থেকে ডেকে তোলে। এই ৮ জন আটক ও সশস্ত্র ছাত্রলীগ সদস্যরা সিড়ি দিয়ে নামতে থাকে। তিন তলায় এসে সশস্ত্র বাহিনীরা আরো একজনকে খুজতে থাকে, এই সুযোগে আটককৃত আবদুল্লাহ আল আবিদ ক্যানটিনের ছাদের উপর লাফিয়ে পড়েন এবং পালিয়ে যেতে সক্ষম হন। পুরো টিম মুহসীন হলে প্রবেশ করে হলের প্রধান গেইট বন্ধ করে দেয়।

তাদেরকে হাত পা বেঁধে হলের টেলিভিশন রুমের বাইরে করিডোরে দাঁড় করানো হয়। নাজমুল হক কোহিনুর নামক ছাত্র ব্যাপারটি বুঝতে পেরে প্রাণে না মারার জন্যে কাকুতি মিনতি করে। আক্রমণকারী ছাত্রলীগ কর্মীরা রাত ২টা ১১ মিনিটে সাত ছাত্রের উপরে স্টেনগান দিয়ে ব্রাশ ফায়ার করে রাত ২ টা ২৫ মিনিটে তারা ঘটনাস্থল ত্যাগ করে। ভোর ৪টা ৫৫ মিনিটে আড়াই ঘণ্টা বাদে পুলিশ ঘটনাস্থলে পৌঁছায়।

তৎকালীন প্রধানমন্ত্রী শেখ মুজিবুর রহমান সেসময়ে চিকিৎসার জন্য মস্কোতে ছিলেন। খুনিদের অবিলম্বে গ্রেপ্তার ও বিচারের দাবিতে শফিউল আলম প্রধানের নেতৃত্বে ঢাকা বিশ্ববিদ্যালয় চত্বরে মিছিল হয়। তৎকালীন ছাত্রলীগের সভাপতি মনিরুল হক চৌধুরী সম্প্রতি এক সাক্ষাৎকারে জানিয়েছেন ছাত্রদের একজনের বান্ধবী বা দুটো গ্রুপের কোনো এক গ্রুপের সদস্যের গার্লফ্রেন্ডকে টিজ করার ঘটনা ঘটেছিল। তবে অনেকে মনে করেন এই হত্যাকাণ্ড হয়েছিলো ছাত্রলীগের অন্তকোন্দলের জন্য, হত্যাকারী এবং নিহতরা শেখ ফজলুল হক মনির ও তোফায়েল আহমদের অনুগত বলে পরিচিত ছিলো, তবে কোন দল কারা এটা জানা যায়নি।

বছর দুয়েক পর ছাত্রলীগ কর্মী আব্দুর রাজ্জাক ঢাকা কেন্দ্রীয় কারাগারে মামলায় সাজাপ্রাপ্ত আসামী আব্বাসউদ্দিন আফসারিকে দেখতে পেয়ে ভৎর্সনা করে বলেছিলেন,

বঙ্গবন্ধু সমাজকল্যাণ পরিষদের সাধারণ সম্পাদক এস এম বাহালুল মজনুন বলেন, আটককৃত সদস্যদের উপর দুই দফায় গুলি করা হয়েছিল, প্রথমে প্রত্যেকের মাথায় গুলি করা হয়, তারপর ব্রাশফায়ার করা হয়। গুলি শুরুর আগে কোহিনুরের গলা শুনেছিলাম, সে বারবার করে শফিউল আলম প্রধানকে মাফ করে দিতে বলছিলেন।

 বিচার কার্যক্রম 
হত্যাকাণ্ডের তিনদিন পর পুলিশ তৎকালীন ছাত্রলীগের সাধারণ সম্পাদক শফিউল আলম প্রধান, কামরুজ্জামান ওরফে কামরুল এবং মাহমুদুর রহমান ওরফে বাচ্চুকে গ্রেফতার করে।  শফিউল আলম প্রধানের গ্রেফতারের প্রতিবাদে বিশ্ববিদ্যালয় ক্যাম্পাসে মিছিল বের হয় এবং সেই মিছিলে অজ্ঞাত পরিচয় ব্যক্তিরা গ্রেনেড ছুড়ে মারে। তৎকালীন রাষ্ট্র ও যোগাযোগমন্ত্রী এম মনসুর আলী পত্রিকাকে বলেন, শফিউল আলম প্রধানকে সুনির্দিষ্ট অভিযোগের ভিত্তিতে গ্রেপ্তার করা হয়েছে, বিক্ষোভ করার কোনো সুযোগ নেই।

হত্যাকাণ্ডের পরপরই বিচারকার্য শুরু হয়। সেই সময়ের মুহসীন হলের ছাত্রলীগের কমিটিতে ৩৭ জন ব্যক্তি ছিলেন, তাঁদের মধ্যে ২২ জনই এই মামলার আসামি ছিলেন। ৪/৫ আসামি দেশ ছেড়ে পালিয়ে যান। শেখ মুজিবুর রহমানের শাসনামলেই এই খুনের বিচার হয় এবং অভিযুক্তদের মৃত্যুদণ্ড ও ২২ বছরের সাজা ঘোষণা করা হয়। কিন্তু ১৯৭৫-এর পর জিয়াউর রহমান ক্ষমতায় আসলে, প্রথমে তাদের সাজা কমিয়ে ১০ বছর করা হয়। এবং কিছুদিন পরে সবাইকে সাধারণ ক্ষমা দেখিয়ে মুক্ত করে দেওয়া হয়।

তদন্তে শফিউল আলমের সরাসরি সম্পৃক্ততা পাওয়া যায় এবং ঢাকা বিশ্ববিদ্যালয়ে ছাত্র সংসদ নির্বাচনকে কেন্দ্র করে এই খুন সংঘটিত হয় বলে উল্লেখ করা হয়।

 প্রতিক্রিয়া 
হত্যাকাণ্ডের পরে সরকার থেকে প্রেসনোটে বলা হয়, একদল সশস্ত্র দুষ্কৃতকারী কর্তৃক ঢাকা বিশ্ববিদ্যালয়ের সূর্য সেন হল থেকে জোর করে ৭ জন ছাত্রকে মহসিন হলে নিয়ে গুলি করে হত্যা করে, এই ঘটনায় সরকার গভীরভাবে মর্মাহত হয়েছে। সরকার দ্রুত তদন্তের নির্দেশ দিয়ে অপরাধীদের ধরার জন্য ব্যাপক চেষ্টা চালায়। ঢাকা বিশ্ববিদ্যালয়ের উপাচার্য ড. আবদুল মতিন চৌধুরী সংবাদপত্রে গভীর শোক প্রকাশ করেন। তৎকালীন আওয়ামী লীগের সভাপতি এ এইচ এম কামরুজ্জামান এবং ভারপ্রাপ্ত সাধারণ সম্পাদক আবদুর রাজ্জাক ঘটনার নিন্দা জানান। এছাড়াও ডাকসুর সহসভাপতি মুজাহিদুল ইসলাম সেলিম ছাত্র হত্যার তীব্র নিন্দা জানান।

 খুন হওয়া সদস্য
 বসির উদ্দীন আহমেদ, পিতা মোহাম্মদ গিয়াস উদ্দীন ভূঁইয়া, ২৯ ডিস্টিলারি রোড, ঢাকা। এম.কম প্রথম বর্ষ;
 সৈয়দ মাসুদ মাহমুদ (বাব্বন), পিতা সৈয়দ নাসির উদ্দীন মাহমুদ, ৩৪ ঠাকুরদাস লেন, বানিয়ানগর, ঢাকা। বিএ অনার্স দ্বিতীয় বর্ষ, সমাজবিজ্ঞান বিভাগ;
 আবুল হোসেন, পিতা আবদুস সামাদ অ্যাডভোকেট, পাইকপাড়া, ব্রাহ্মণবাড়িয়া, কুমিল্লা। বিএ অনার্স প্রথম বর্ষ, সমাজবিজ্ঞান বিভাগ;
 এম এ ইদ্রিস, পিতা মোহাম্মদ সিদ্দিক, ১১৫ চক মোগলটুলী, ঢাকা। এম.কম প্রথম বর্ষ, ম্যানেজমেন্ট বিভাগ;
 মোহাম্মদ নামজুল হক (কোহিনুর), পিতা নুরুদ্দীন আহমদ, চাষাঢ়া, নারায়ণগঞ্জ। এমএ ফাইনাল পার্ট, সমাজবিজ্ঞান বিভাগ;
 সৈয়দ রিজওয়ানুর রব (সোহেল), পিতা ফজলে রব, ৩৯/২ পাঁচ বাই ষাট লেন, নারিন্দা, ঢাকা। বিএ অনার্স প্রথম বর্ষ, সমাজবিজ্ঞান বিভাগ;
 এবাদ খান, পিতা ইব্রাহিম খান, পাইকপাড়া, ধামরাই, ঢাকা। বিএ অনার্স প্রথম বর্ষ, সমাজবিজ্ঞান বিভাগ।৫০ বছর আগে ঢাকা বিশ্ববিদ্যালয়ে ৭ খুন, প্রথম আলো, ৬ এপ্রিল ২০২৪

তথ্যসূত্র 
সূত্রসমূহ

গ্রন্থপঞ্জি




বিষয়শ্রেণী:১৯৭৪-এ বাংলাদেশ
বিষয়শ্রেণী:১৯৭৪-এ মৃত্যু
বিষয়শ্রেণী:বাংলাদেশের চাঞ্চল্যকর ঘটনা
বিষয়শ্রেণী:ঢাকা বিশ্ববিদ্যালয়ের ইতিহাস
বিষয়শ্রেণী:ঢাকা বিশ্ববিদ্যালয়
বিষয়শ্রেণী:বাংলাদেশ আওয়ামী লীগের কেলেঙ্কারি
বিষয়শ্রেণী:বাংলাদেশ ছাত্রলীগের কেলেঙ্কারি
বিষয়শ্রেণী:বাংলাদেশের বিশ্ববিদ্যালয় ক্যাম্পাসের ঘটনা